Diari Oficial de la Generalitat Valenciana


Sumari del DOGV 4523, del 17-06-2003 (2003/6614)

Informació pública, amb el text resumit, de quatre resolucions de la secretària general de la Conselleria de Justícia i Administracions Públiques, per les quals s'acorda la inscripció al Registre de Fundacions de la Comunitat Valenciana de les entitats que es relacionen.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4523

Data del DOGV
:   17-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6614


Data del document
:   21-05-2003

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * registre de documents

Informació pública, amb el text resumit, de quatre resolucions de la secretària general de la Conselleria de Justícia i Administracions Públiques, per les quals s'acorda la inscripció al Registre de Fundacions de la Comunitat Valenciana de les entitats que es relacionen. [2003/X6614]
  
Fundació Joan Baptista Melià Bisbal, Fundació de la Comunitat Valenciana, Fundació Germà Colom Doménech de la Comunitat Valenciana, Fundació de la Comunitat Valenciana Jesús de Natzaret i Fundació Mediambiental de la Comunitat Valenciana Buseo.
  
En compliment del que disposa l'article 29.h) de la Llei 8/98, de 9 de desembre, de la Generalitat Valenciana, de Fundacions de la Comunitat Valenciana, en què s'establix com a funció específica del Protectorat donar publicitat a l'existència i activitats de les fundacions, s'indica el següent:
  
Primer. Per Resolució de data 15 de maig de 2003, de la secretària general de la Conselleria de Justícia i Administracions Públiques, s'acordà inscriure al Registre de Fundacions de la Comunitat Valenciana la Fundació Joan Baptista Melià Bisbal, Fundació de la Comunitat Valenciana, i es va classificar de caràcter cultural.
  
Segons l'article 6 estatutari la Fundació, tindrà com a objectiu la promoció de la llengua catalana i de la cultura de la Comunitat Valenciana.
  
El desenvolupament de l'objecte de la Fundació s'efectuarà a través de cicles de conferències i de sessions de cursos especialitzats, com també de qualsevol classe d'activitats destinades a l'execució de les finalitats de la Fundació.
  
Podran ser beneficiaris de la Fundació, siga quina siga la corresponent naturalesa de les seues activitats, totes aquelles persones interessades a rebre formació en llengua catalana i en la cultura de la Comunitat Valenciana.
  
Segon. Per Resolució 15 de maig de 2003, de la secretària general de la Conselleria de Justícia i Administracions Públiques, s'acordà inscriure al Registre de Fundacions de la Comunitat Valenciana la Fundació Germà Colom Doménech de la Comunitat Valenciana, i es va classificar de caràcter cultural i científica.
  
Segons l'article 6 estatutari la Fundació, tindrà com a objectiu la promoció de totes les activitats relacionades amb la filologia romànica (català, espanyol, francés, italià i gallec-portugués) dirigides, entre altres, a:
  
a) Incentivar el coneixement i la investigació de la filologia romànica en els seus diferents àmbits.
  
b) Afavorir el contacte amb altres universitats europees i la resta del món, dedicades al mateix camp.
  
c) Promoure activitats acadèmiques diverses: congressos, jornades, cursos, publicacions, conferències, etc. Una o una altra de les diverses activitats ha de tindre lloc anualment.
  
d) Facilitar la publicació de treballs que genere la Fundació Germà Colom Doménech de la Comunitat Valenciana.
  
Seran potencials beneficiaris de la Fundació tota classe d'institucions, associacions, col·lectius professionals, que tinguen per finalitat la promoció i difusió de la filologia romànica. La Fundació atorgarà, amb criteris d'imparcialitat, no discriminació i objectivitat, els seus beneficis a les persones o entitats que reunisquen les condicions expressades anteriorment i el Patronat estime que són legítimes creditores d'estos beneficis, d'acord amb les bases, normes o regles que establisca amb esta finalitat.
  
Tercer. Per Resolució de data 15 de maig de 2003, de la secretària general de la Conselleria de Justícia i Administracions Públiques, es va inscriure al Registre de Fundacions de la Comunitat Valenciana la Fundació de la Comunitat Valenciana Jesús de Natzaret, i es va classificar de caràcter assistencial.
  
La Fundació té per objecte la protecció i l'atenció de xiquets desemparats, amb els següents mitjans al nostre abast:
  
Creació de recursos per a salvaguardar i educar els xiquets:
  
Cooperació de la Fundació amb l'entitat pública competent en matèria de protecció i atenció d'estos.
  
Coordinant la Fundació amb els centres escolars, adequats a l'edat i necessitats dels xiquets.
  
Amb centres sanitaris per a salvaguardar la seua salut.
  
Amb les assistències socials locals.
  
Amb l'autoritat local.
  
Amb centres culturals.
  
Fomentar activitats culturals i de recreació.
  
Fomentar campanyes de sensibilització en la població, per a una millor integració dels xiquets en el seu entorn.
  
Visites domiciliàries als familiars, per conéixer millor els problemes dels xiquets i educar-los més adequadament.
  
Fomentar les visites als xiquets, tant per les persones sensibles a ells, pels seus amics i inclús pels seus familiars, si el cas ho requerix.
  
Integrar-los en altres activitats externes al Centre, per facilitar una adaptació més humana i que aprenguen el valor de l'amistat.
  
És potestat de la Fundació determinar la manera de dur a terme les finalitats descrites.
  
Les prestacions de la Fundació s'atorgaran de forma no lucrativa.
  
Seran potencials beneficiaris de la Fundació els menors d'edat. La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que reunint les condicions expressades anteriorment estime el Patronat que són legítimes creditores dels mateixos, d'acord amb les bases, normes o regles que establisca a l'efecte.
  
Ningú no podrà al·legar, davant la Fundació, dret preferent a gaudir dels seus beneficis, ni imposar la seua atribució a persona o entitat determinada.
  
Quart. Per Resolució de data 20 de maig de 2003, de la secretària general de la Conselleria de Justícia i Administracions Públiques, s'acordà inscriure al Registre de Fundacions de la Comunitat Valenciana la Fundació Mediambiental de la Comunitat Valenciana Buseo i classificar-la com de defensa del medi ambient.
  
En l'article 6 estatutari s'indiquen, com a objecte i finalitats de la Fundació, les següents:
  
La Fundació té per objecte la promoció i posada en valor de l'embassament de Buseo i el seu entorn, com a espai de rellevància mediambiental, dedicat al gaudi i aprofitament dels ciutadans, com a lloc on realitzar activitats educatives, d'investigació i recreatives, tot això amb absolut respecte a la conservació i millora dels hàbitats naturals que alberga. Així mateix, es vetlarà pel manteniment de la infraestructura hidràulica i pel seu correcte funcionament, de manera que es compatibilitzen els nivells d'inundació amb les funcions de reg de l'embassament.
  
En especial, seran finalitats de la Fundació:
  
1. Conservació i restauració de l'hàbitat natural de l'embassament i el seu entorn.
  
2. Foment del seu aprofitament didàctic i recreatiu.
  
3. Adequació i explotació de l'alberg de la casa de l'embassament.
  
4. Foment i explotació de la riquesa piscícola.
  
5. Foment d'activitats científiques i d'investigació.
  
Per al desenvolupament de dites finalitats, i sense perjudici d'ajustar les seues actuacions a noves necessitats, la Fundació realitzarà les activitats següents:
  
a) Cooperar amb altres institucions, tant públiques com privades, per a promoure, facilitar o gestionar per si mateixa, o mitjançant altres persones, institucions o empreses degudament qualificades i amb mitjans humans i materials adequats, tots els estudis, activitats, programes, projectes, plans, assistències i promocions que, des d'una òptica científica, tècnica, cultural, assistencial o educativa, ajuden a l'obtenció de les finalitats de la Fundació.
  
b) Col·laborar amb l'administració de la Generalitat Valenciana, i altres institucions de la Comunitat Autònoma Valenciana, per al desenvolupament dels programes i projectes en què la seua participació puga resultar eficaç.
  
c) Accedir als programes, ajudes, subvencions i donacions de les administracions públiques i empreses públiques i privades, d'àmbit nacional i internacional, així com de col·laboradors privats.
  
d) Organitzar tota classe d'activitats, com ara congressos, seminaris, convencions i publicacions, que permeten a la Fundació divulgar els seus objectius i èxits, així com captar ajudes.
  
e) Desenvolupar les finalitats de la Fundació a través de la gestió de mitjans i centres propis, concessió d'ajudes econòmiques i subvencions i institucions, així com col·laborar en el desenvolupament d'activitats realitzades per altres entitats, que resulten coincidents o complementàries amb les de la mateixa Fundació.
  
f) Qualssevol altres que puguen ajudar a aconseguir les finalitats de la Fundació.
  
Serà potencial beneficiari dels servicis i prestacions de la Fundació qualsevol persona física o jurídica que ho sol·licite i que abone els preus o taxes que s'establisquen pels servicis prestats.
  
Esta Fundació ha de servir interessos generals i els seus beneficiaris no seran persones individualment determinades, i podrà accedir a la condició de beneficiari qualsevol persona que complisca les condicions exigides per les finalitats de la Fundació. En conseqüència, ningú no podrà al·legar, individualment o col·lectivament, davant de la Fundació o els seus òrgans, el dret al gaudi de dits beneficis abans que foren concedits, ni imposar la seua concessió o atribució a persones determinades.
  
La Fundació atorgarà, amb criteris d'imparcialitat, no discriminació i objectivitat, els seus beneficis a les persones o entitats que reunisquen les condicions expressades anteriorment i que estime el Patronat que són legítimes creditores dels mateixos, d'acord amb les bases, normes o regles que establisca a l'efecte.